אווז ניו זילנד

אווז ניו זילנד (שם מדעי: Cnemiornis) הוא סוג של אווז נכחד ממשפחת הברווזיים אשר חי בניו זילנד בין סוף הפליסטוקן להולוקן. הוא קרובו של אווז כף ברן, אשר חי כיום בדרום אוסטרליה וטסמניה. בסוג היו 2 מינים, אשר התגלו אחד על האי הצפוני ואחד על האי הדרומי. אווז זה הוגדר על ידי החוקר המפורסם ריצ'רד אוון ב-1866.

אווז גדול זה הגיע לגובה של 1 מטר ולמשקל 18 ק"ג. ככלל הנראה עקב משקלו הוא היה חסר יכולת לעופף והיה דומה במראהו והתנהגותו לברנטה הוואית. הוא ניזון מעשבים ברמות והשטחים הפתוחים לצידם של עופות המואה הענקיים.

האווז נכחד בזמן בו הגיעו ראשוני הפולינזים לניו זילנד ודחקו אותו ממקום חיותו לאזורים נידחים בהרים. עקב ציד, מחלות וטריפת ביצים ואפרוחים על ידי חולדות פולינזיות וכלבים מיובאים נכחדו שני המינים הרבה לפני הגעת האדם הלבן לניו זילנד.

קישורים חיצוניים

אווזים
אווזאים נכחדים
בעלי חיים נכחדים מניו זילנד
עופות חסרי יכולת תעופה
עופות שחיו בפליסטוקן
עופות שנכחדו בהולוקן
בעלי חיים שחיו בפליסטוקן באוקיאניה